****

**Beurer MP 60+**

Profesionalni manikir/pedikir set

Poštovani kupci,

Radujemo se što ste se odlučili za jedan proizvod iz našeg asortimana. Mi stojimo iza kvalitetnih i ispitanih proizvoda sa polja toplote, blage terapije, masaže, mjerenja težine, krvnog pritiska, tjelesne temperature, pulsa i zraka.

Molimo da ova uputstva pažljivo pročitate, sačuvate ih za kasniju upotrebu, učinite ih dostupnim trećim licima i poštujete upozorenja.

Srdačni pozdravi,

Vaš Beurer tim

Obim isporuke

- Uređa za manikir/pedikir

- 9 kvalitetnih safirnih i filcanih nastavaka

- adapter

- torba za čuvanje

- ovo uputstvo

|  |
| --- |
| **Upozorenje**  • Ovaj uređaj mogu koristiti djeca od 8 godina i osobe sa ograničenim mentalnim sposobnostima ili sa manjkom iskustva i/ili znanja ukoliko ih nadgleda osoba zadužena za njihovu sigurnost ili su od te osobe dobili instrukcije kako da koriste ovaj uređaj.  • Djecu treba nadgledati da se ne igraju sa ovim uređajem.  • Čišćenje ovog uređaja ne smiju vršiti djeca bez nadzora.  • Ovaj uređaj nemojte koristiti ako primijetiti oštećenja na istom ili isti ne funkcionira ispravno. U ovim slučajevima kontaktirajte beurerov servis ili ovlaštenog trgovca.  • Popravke ovog uređaja smiju vršiti samo ovlašteni servisi ili ovlašteni trgovac. |

1. **Bitne napomene**

**Prije prve upotrebe pažljivo pročitajte ovo uputstvo za upotrebu, sačuvajte ga za kasniju upotrebu i učinite ga dostupnim trećim licima.**

**PAŽNJA:**

Za vrijeme upotrebe može doći do razvoja toplote na koži.

- Redovno konktrolišite rezultate za vrijeme tretmana. Ovo posebno vrijedi za dijabetičare, pošto su oni manje osjetljivi na bolove i kod tih osoba može prije doći do povreda. 3 nastavka isporučena uz uređaj MP 60 pogodni su za dijabetičare. Ipak, imajte na umu da ne radite sa puno obrtaja i da za vrijeme tretmana budete oprezni. U nedoumici pitajte svoj liječnika.

- Ovaj uređaj koristite samo u one svrhe za koje je predviđen i na način koji je opisan u ovom uputstvu. Svaka neprimjerena upotreba može biti opasna.

- Kod dugoročnog intenzivnog korištenja ovog uređaja, n.pr. kod skidanja zadebljale kože na stopalima, isti se može jače zagrijati. Kako bi tada spriječili opekotine kože, potrebno je da između tretmana pravite duže pauze. Radi Vaše sigurnosti sa vremena na vrijeme kontrolišite razvoj toplote uređaja. Ovo posebno vrijedi kod osoba neosjetljivih na toplotu.

- Ovaj uređaj namijenjen je za ličnu upotrebu, ne za medicinsku ili komercijalnu.

- Proizvođač nije odgovoran za štete nastale neprimjerenom i pogrešnom upotrebom.

- Ovaj uređaj trebate pregledati na moguće znakove istrošenosti ili oštećenja. Ukoliko primijetite ove znakove, ili ako je uređaj korišten u suprotnosti od uputa u ovom uputstvu, prije ponovne upotrebe isti trebate odnijeti ovlaštenom trgovcu na pregled.

- U slučaju defekata ili smetnji u radu uređaj odmah isključite.

- Ni u kojem slučaju nemojte sami popravljati uređaj!

- Ovaj uređaj koristite samo sa isporučenim nastavcima i dijelovima.

- Uređaj nikada nemojte ostavljati bez nadzora.

- Uređaj držite van dometa djece.

- Uređaj držite dalje od izvora toplote i vrelih površina.

- Uređaj nemojte koristiti ispod deka, jastuka itd.

- Uređaj nemojte koristiti duže od 15 minuta bez prestanka. Nakon ovog vremena trebate napraviti pauzu od najmanje 30 minuta, kako bi spriječili pregrijavanje motora.

- Uređaj nemojte koristiti za vrijeme kupanja ili tuširanja. Uređaj nemojte čuvati na mjestima, sa kojih bi mogao pasti u kadu ili umivaonik.

- Uređaj nikada nemojte uranjati u vodu ili druge tečnosti.

- Ukoliko Vam uređaj ispadne u vodu, odmah ga isključite iz struje.

- Prije upotrebe uređaja osigurajte da su Vam ruke suhe.

- Nemojte vući za kabal kako bi uređaj isključili iz struje.

- Prije nego što uređaj uključite u struju, provjerite da li napon struje odgovara onom na tipskoj pločici.

- Molimo da ne koristite oštećene adaptere!

- Iz higijenskih razloga, ovaj uređaj treba da koristi samo jedna osoba.

1. **Rad**
   1. **Interesantne činjenice o uređaju**

Ovaj manikir/pedikir set opremljen je nastavcima velike vrijednosti. Osnovni model uređaja sadrži 3 nastavka sa dugotrajnim safirnim slojem i sa filcom za poliranje. Sve ovo u kombinaciji sa kontinuiranim podešavanjem brzine i radom uz okretanje prema lijevo/desno moguća je profesionalna njega stopala i noktiju, kakvu inače možete naći samo u profesionalnim salonima za njegu stopala i noktiju. Za individualni tretman i visoke zahtjeve dostupan je i profesionalni set s dodatnih 6 nastavaka u jako kvalitetnoj i dugotrajnoj izvedbi. Sve nastavke možete da čuvate u praktičnoj torbi za čuvanje profesionalnog seta za manikir/pedikir MP 60. S uređajem MP 60 i nastavcima za MP 60 profesionalni set ste najbolje opremljeni. Ovo je moguće pronaći samo u specijaliziranim salonima.

* 1. **Rad na struju**

Kako bi u svakom momentu imali dovoljno struje za dobar i snažan tretman stopala i noktiju, ovaj uređaj povezan je sa adapterom.

1. **Korištenje**
   1. **Opće napomene**

• Ovaj uređaj namijenjen je isključivo za tretman ruku (manikir) i stopala (pedikir).

• Pazite da je uređaj prije upotrebe isključen.

• Odaberite željeni nastavak i stavite ga na osu uređaja uz lagani pritisak na osu. Nastavci se uglavljuju uz zvuk. Za ukljanjanje nastavaka, iste izvucite iz uređaja u pravoj liniji.

• Uređaj uključite sklopkom prema lijevo ili prema desno. Tipkama Plus (+) i Minus (-) birate broj obrtaja ose. Svaki tretman započnite ponajprije najnižim brojem obrtaja, a po potrebi taj broj povećavajte.

• Svi nastavci za trupijanje i brušenje imaju safirni sloj. Ovaj sloj omogućava dug vijek trajanja i skoro da onemogućava trošenje.

• Nemojte jako pritiskati nastavke na tretirani dio i uvijek oprezno prinosite nastavke na tretiranu površinu.

• Uređaj sa nastavcima uz lagani pritisak i kružnim pokretima vodite preko tretirane površina.

• Imajte na umu da nastavci imaju ograničen učinak na vlažnoj koži. Iz tog razloga Vas molimo da prije tretmana ovim setom za manikir/pedikir kožu ne tretirate kupkom.

• Nemojte u potpunosti ukloniti zadebljalu kako bi zadržati prirodni zaštitni sloj kože.

• Imajte na umu da se osa uvije okreće slobodno. Osu ne smijete trajno blokirati, jer bi se u suprotnom uređaj zagrijao i oštetio.

• Nakon svakog tretmana nanesite vlažnu kremu na tretirani dio.

**Važno:**

**Za vrijeme tretmana kontrolišite rezultate. Ovo posebno vrijedi za dijabetičare, jer su isti manje osjetljivi na rukama i nogama.**

* 1. **Nastavci**

Osnovni model sadrži slijedeće nastavke:

|  |  |
| --- | --- |
|  | **A – Safirni konus**  Uklanjanje suhe kože, zadebljale kože ili žuljeva na tabanima i petama i obrada nokta. |
|  | **B – Filcani konus**  Ravnanje i poliranje ruba nokta nakon turpijanja, kao i čišćenje površine nokta. Uvijek polirajte kružnim pokretima i nemojte se dugo zadržavati na jednom mjestu, jer bi usljed trenja moglo doći do razvijanja toplote. |
|  | **C – Safirna pločića finog zrna**  Turpijanje i obrada nokta, fina zrna na safirnoj pločici. Ono što je posebno na ovoj pločici jeste da se okreče samo unutrašnja pločica, vanjski okvir je fiksan. Ovo omogućava precizno turpijanje noktiju bez opasnosti da ćete opeći kožu usljed brzo rotirajuće pločice. |

**U dodatnom setu dobijate 6 dodatnih nastavaka:**

Pošto se ovdje radi o jako kvalitetnim nastavcima, molimo Vas da iste oprezno koristite, jer bi u suprotnom moglo da dođe do povreda. Posebno kod većih brzina trebate biti oprezni.

|  |  |
| --- | --- |
|  | **D – Cilindrično glodalo**  Skidanje zadebljale površinske kože na stopalima kao i grubo ravnanje iste. U tu svrhu glodalo položite vodoravno uz liniju površine nokta i uz lagane kružne pokrete skidajte željenu površinu. |
|  | **E – Plamenasto glodalo**  Za odvajanje uraslih noktiju. U tu svrhu oprezno postavite plamenasto glodalo na željeno mjesto i lagano uklonite dijelove nokta. |
|  | **F – Safirno okruglo glodalo**  Ovaj nastavak služi za oprezno uklanjanje kurijih očiju. Kada koristite ovaj nastavak imajte na umu da pri uklanjanju sloja kože kurijeg oka vrlo brzo duboko zadirete u kožu i na taj način možete oštetiti kost. |
|  | **G – Iglasto glodalo**  Ovo glodalo u obliku igle je precizioni nastavak. Molimo da ovim nastavkom oprezno rukujete, jer bi kod neopreznog rukovanja vrlo brzo moglo doći do povreda. Ovim nastavkom možete osloboditi urasle nokte i ukloniti odumrle dijelove nokta. Ovaj nastavak koristite samo uz mali broj obrtaja. |
|  | **H – Safirni duguljasti konus grubog zrna**  Brzo uklanjanje zadebljale kože ili velikih žuljeva na stopalima i petama. Ovaj nastavak služi za primjenu na velikim površinama. |
|  | **I – Safirna pločica grubog zrna**  Turpijanje i obrada nokta, sarifna pločica sa grubim zrnima. Ovim nastavkom možete skraćivati čak i debele nokte. Pošto jako brzo skida velike površine na noktima, uvijek trebate oprezno rukovati ovim nastavkom. |

**Kod obrade nokta uvijek idite od vanjske strane ka vrhu nokta!**

Za vrijeme tretmana uvijek kontrolišite rezultat. Ukoliko tretman postane neugodan, isti odmah prekinite.

1. **Čišćenje**

**Prije čišćenja uvijek isključite uređaj iz struje!**

- Uređaj čistite blago navlaženom krpom. Kod jačih zaprljanja možete koristiti i blagi sapun.

- Po potrebi i iz higijenskih razloga nastavke možete čistiti krpom ili četkicom natopljenom u alkohol. Nakon toga nastavke pažljivo posušite.

- Uređaj nemojte ispuštati da padne.

- Imajte na umu da voda ne smije ući u unutrašnjost uređaja. Ukoliko voda ipak uđe u unutrašnjost uređaja, onda isti koristite tek kada se u potpunosti osuši.

- Za čišćenje nemojte koristiti jaka ili abrazivna sredstva.

- Uređaj i adapter ni u kojem slučaju ne smijete uranjati u vodu ili neku drugu tečnost.

1. **Tehnički podaci**

Napon adaptera ulaz: 100-240 V AC / 50/60 Hz / 0.3 A

izlaz: 21 V DC / 200 mA

Broj obrtaja: 2600 obrtaja/min-6100 obrtaja/min ±12%

1. **Odlaganje**

Molimo da ovaj aparat odlažete u skladu sa Direktivom za stare elektronske i električne uređaje EG– WEEE

(Waste Electrical and Electronic Equipment). Ukoliko imate dodatnih pitanja molimo da se obratite nadležnom

komunalnom poduzeću.